Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 220/12/6613	Žiar nad Hronom, 10.5.2012
EEČ : 2-52-58-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona

Rozhodol: 	prokurátorka Okresnej prokuratúry Žiar nad Hronom
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako zákonná matka maloletej XXXXX, nar.  08. 02. 1998, hoci bola rozsudkom Okresného súdu Žiar nad Hronom sp. zn.  6C 234/2009, právoplatným dňa 07. 12. 2009, zaviazaná prispievať na jej výživu sumou rovnajúcou sa 30 % zo životného minima mesačne k rukám otca XXXXX, bývajúceho v Novej Bani, XXXXX, od  15. 12. 2009 do súčasnej doby s výnimkou mesiacov február, máj, september a november 2010 túto povinnosť bezdôvodne neplnila, čím zapríčinila dlh na výživnom vo výške 614,46 €, 
Právna veta:
lebo zanikla trestnosť činu
Odôvodnenie:
	Vyšetrovateľ Okresného riaditeľstva PZ, odboru kriminálnej polície Žiar nad Hronom uznesením ČVS: ORP-149/OVK-ZH-12012 zo dňa 05. 04. 2012  začal trestné stíhanie a vzniesol obvinenie XXXXX za prečin zanedbania povinnej výživy podľa § 207 ods. 1, 3 písm. b) Tr. zák. s poukazom na § 138 písm. b) Tr. zák. na tom skutkovom základe, že ako zákonná matka maloletej XXXXX, nar.  08. 02. 1998, hoci bola rozsudkom Okresného súdu Žiar nad Hronom sp. zn.  6C 234/2009, právoplatným dňa 07. 12. 2009, zaviazaná prispievať na jej výživu sumou rovnajúcou sa 30 % zo životného minima mesačne k rukám otca XXXXX, bývajúceho v Novej Bani, XXXXX, od  15. 12. 2009 do súčasnej doby s výnimkou mesiacov február, máj, september a november 2010 túto povinnosť bezdôvodne neplnila, čím zapríčinila dlh na výživnom vo výške 614,46 €., 

	Po začatí trestného stíhania a  vznesení obvinenia dňa 24. 04. 2012 obv. XXXXX zaslala k rukám otca sumu 615 € ako dlh na výživnom, ako aj 26  € ako bežné výživné za mesiac apríl 2012. Svedok a poškodený XXXXX vo svojej výpovedi potvrdil, že prevzal uvedené sumy, ktoré mu obvinená poslala poštou, pričom dcéra XXXXX núdzou netrpela a bol schopný jej zabezpečiť základné potreby.

	Podľa § 86 písm. a) Trestného zákona trestnosť trestného činu zaniká aj vtedy, ak ide o  trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom k tomu, že obv. XXXXX dodatočne splnila svoju povinnosť a uhradila dlh na výživnom v plnej výške a jej čin nemal trvalo nepriaznivé následky, zanikla trestnosť činu, preto bolo potrebné zastaviť trestné stíhanie, ktoré sa proti nej viedlo.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka